stanford-oval/wikipedia huggingface dataset:
Czesław Michniewicz

Czesław Michniewicz vuonna 2021.
Czesław Michniewicz (s. 12. helmikuuta 1970) on puolalainen jalkapallovalmentaja ja vuonna 2001 pelaajauransa päättänyt pelaaja. Hänen viimeisin sopimuksensa päättyi lokakuussa 2024 FAR Rabatin kanssa. Hän valmensi Puolan maajoukkuetta MM-kilpailuissa 2022.
Aiheesta muualla

Kuvia tai muita tiedostoja aiheesta Czesław Michniewicz Wikimedia Commonsissa
Puolan joukkue – Jalkapallon MM-kilpailut 2022
1 Szczęsny |
2 Cash |
3 Jędrzejczyk |
4 Wieteska |
5 Bednarek |
6 Bielik |
7 Milik |
8 D. Szymański |
9 Lewandowski |
10 Krychowiak |
11 Grosicki |
12 Skorupski |
13 Kamiński |
14 Kiwior |
15 Glik |
16 Świderski |
17 Żurkowski |
18 Bereszyński |
19 S. Szymański |
20 Zieliński |
21 Zalewski |
22 Grabara |
23 Piątek |
24 Frankowski |
25 Gumny |
26 Skóraś |
Valmentaja Michniewicz
Parasosiaalinen suhde

Parasosiaalinen suhde tarkoittaa sosiaalista suhdetta, joka on yksipuolinen. Yksi henkilö käyttää aikaa ja energiaa toiseen henkilöön, joka on täysin tietämätön toisen olemassaolosta. Parasosiaaliset suhteet ovat pääasiassa julkisuuden henkilöihin, organisaatioihin (kuten urheilujoukkueisiin) tai televisiotähtiin kohdistuvia. Parasosiaaliset suhteen liittyvät toisinaan fanikulttuureihin ja tutkimusten mukaan ne auttavat murrosikäisiä muodostamaan identiteetin sekä kehittymään itsenäisiksi. Kuvitellut suhteet ovat turvallinen keino asioiden käsittelyyn. Esimerkiksi yleisön jäsen voi uskoa tuntevansa henkilökohtaisesti esiintyjän, jonka ovat nähneet massamediassa. Psykologista vaikutusta kuvataan samanlaiseksi, kuin kasvokkaiseksi keskusteluksi. Esiintyjä voi myös johdattaa yleisön jäseniä tämänlaisen suhteen muodostumiseen. Termi on peräisin yhdysvaltalaisten sosiologien Donald Hortonin ja R. Richard Wohlin vuoden 1956 artikkelista Mass Communication and Para-Social Interaction: Observations on Intimacy at a Distance.
Czarne

| Czarne Hammerstein |
| --- | --- |

 Czarne
 Koordinaatit: 53°41′N, 16°57′E 
Valtio:  Puola
Voivodikunta:  Pommeri
Pinta-ala:  
 – Kokonaispinta-ala:  46,39 km²
Korkeus:  136 m
Väkiluku (2021):  5 749
Infobox OKVirheellinen NIMI-arvo: 
Czarne (saks. Hammerstein) on kaupunki Puolassa Pommerin voivodikunnassa. Czarnen pinta-ala on 46,39 km2 ja väkilkuku 5749 vuonna 2021.
Kaupunki käyttää postinumeroa 77-330.
Aiheesta muualla

Kuvia tai muita tiedostoja aiheesta Czarne Wikimedia Commonsissa
Anna Kéthly

| Anna Kéthly |
| --- | --- |
 Anna Kéthlyn patsas Budapestissa.
Henkilötiedot
Syntynyt: 16. marraskuuta 1889 Budapest, Unkari
Kuollut: 7. syyskuuta 1976 Blankenberge, Belgia
Ammatti:  poliitikko
Muut tiedot
Järjestö:  Unkarin sosiaalidemokraattinen puolue
Anna Kéthly (16. marraskuuta 1889 – 7. syyskuuta 1976) oli unkarilainen sosiaalidemokraattinen poliitikko. Hän vaikutti Unkarin sosiaalidemokraattisen puolueen puoluejohdossa, kansanedustajana ja ammattiyhdistysliikkeessä. Toisen maailmansodan jälkeen hän vastusti turhaan aikeita liittää puolue Unkarin kommunistiseen puolueeseen. Unkarin kansannousun aikana hän oli perustamassa puoluetta uudelleen ja toimi sen aikana Imre Nagyn hallituksen valtioministerinä. Neuvostoliiton kukistettua kansannousun Kéthly asui loppuikänsä maanpaossa.
Elämäkerta > Uran alku

Kéthly syntyi Unkarin pääkaupungissa Budapestissa 16. marraskuuta 1889 suureen ja työväenluokkaiseen perheeseen. Hän alkoi käydä töissä jo nuorena rahoittaakseen opintojaan. Lopulta hänestä tuli konekirjoittaja ja kirjanpitäjä. Hän työllistyi vuonna 1907 kirjurina ja alkoi osallistua ammattiliikkeen toimintaan. Vuonna 1913 hän liittyi kirjuriliittoon ja nousi sen varapuheenjohtajaksi vuonna 1920. Vuodesta 1939 maaliskuuhun 1944 hän toimi liiton pääsihteerinä. Ammattiliittotoiminnan ohella Kéthly tutustui politiikkaan. Hän liittyi vuonna 1917 sosiaalidemokraattiseen puolueeseen (Magyarországi Szociáldemokrata Párt). Hänestä tuli vuonna 1919 puolueen naisten organisatorisen komitean jäsen ja hieman myöhemmin sen sihteeri. Vuonna 1920 hän alkoi kirjoittaa Nőmunkás (’Työläisnainen’) -lehteen, jonka toimittajana ja julkaisijana hän toimi vuosina 1926–1938. Vuonna 1922 hänestä tuli vasta toinen Unkarin parlamenttiin valittu nainen. Hän jatkoi edustajana vuoteen 1939 saakka ja oli pitkään ainut nainen parlamentissa. Kéthly valittiin myös sosiaalidemokraattien johtajistoon vuonna 1922. Toisen maailmansodan aikana vuosina 1943–1944 Kéthly puhui joidenkin muiden poliitikkojen ja vaikutusvaltaisten tahojen kanssa mahdollisuudesta irrottaa Unkari sodasta. Saksan miehitettyä Unkarin hän siirtyi maanalaiseen toimintaan.
Elämäkerta > Maailmansodan jälkeen

Toisen maailmansodan päättyessä Kéthlystä tuli jälleen kansanedustaja huhtikuussa 1945. Hän johti sosiaalidemokraattien parlamenttiryhmää ja toimi myös parlamentin varapuhemiehenä marraskuusta 1945 helmikuuhun 1948. Puolueen sisällä hän vastasi esimerkiksi ulkopoliittisista linjauksista ja naisten asioista. Kéthly myös vastusti kiivaasti kommunistien yrityksiä liittää sosiaalidemokraattinen puolue kommunistiseen puolueeseen. Sosiaalidemokraatit olivat jakautuneet niin sanottuihin ”oikeistoon” ja ”vasemmistoon”. Kommunistien vastustus oli suhteellisen voimakasta, mutta sosiaalidemokraatteja painostettiin myös avoimen terrorin keinoin. Toimien taustalla vaikutti kommunistijohtaja Mátyás Rákosi. Sosiaalidemokraattien syyskuun 1947 puoluekokouksessa vaadittiin eroa hallitusyhteistyöstä kommunistien kanssa, ja seuraavassa kokouksessa 25.–26. lokakuuta Kéthly ja Imre Szélig vaativat liian vasemmistolaisena pitämänsä puoluejohdon eroa. Lopulta taistelun voitti Árpád Szakasitsin ja György Marosánin vasemmistolainen linja. Kéthlyn johtama ryhmittymä erotettiin ensin helmikuussa 1948 puoluejohdosta ja maaliskuun puoluekokouksessa edelleen koko puolueesta. Sosiaalidemokraattinen ja kommunistinen puolue yhdistyivät virallisesti 12. kesäkuuta 1948 uuden Unkarin työväenpuolueen nimellä. Todellinen valta puolueessa oli Mátyás Rákosilla.
Kéthly joutui luopumaan myös paikastaan parlamentissa ja hänet asetettiin kahdeksi vuodeksi kotiarestiin. Kesäkuussa 1950 hänet pidätettiin. Kéthlyä syytettiin ”vakoilusta” ja ”valtion vastaisesta toiminnasta”, josta hän sai elinikäisen vankeustuomion tammikuussa 1954. Kéthly vapautettiin vasta kansainvälisen painostuksen takia marraskuussa 1954. Hänen tarkkailunsa tosin jatkui vapautuksen jälkeenkin.
Elämäkerta > Unkarin kansannousu

Kéthly kieltäytyi huhtikuussa 1956 pyytämästä itselleen uutta oikeudenkäyntiä. Unkarissa alettiin samana vuonna toteuttaa joitakin uudistuksia, joiden hitaus synnytti kuitenkin tyytymättömyyttä. Unkarin kansannousu alkoi lokakuussa 1956, ja lopulta pääministeri Imre Nagy ilmoitti asettuvansa kansannousun puolelle. Kansannousua tukahduttamassa olleet neuvostojoukot vedettiin maasta. Kéthly oli kansannousun alettua mukana perustamassa uutta sosiaalidemokraattista puoluetta. Hänet valittiin uudelleen muodostetun puolueen puheenjohtajaksi 31. lokakuuta. Seuraavana päivänä hän osallistui Sosialistisen internationaalin kokoukseen Itävallan Wienssä. Nagy teki hänestä Unkarin lähettilään Yhdistyneiden kansakuntien yleiskokoukseen, ja Nagyn hallituksen kokoopanoa muutettaessa Kéthlystä tuli yksi valtioministereistä.
Tilanne muuttui jälleen Neuvostoliiton joukkojen ylittäessä Unkarin rajan jälleen ja niiden edetessä Budapestiin aamulla 4. marraskuuta. Tällä kertaa vastarinta kukistettiin suhteellisen nopeasti ja valtaan nostettiin János Kádár. Wienistä Unkariin palaamassa ollut Kéthly kääntyi  takaisin ja asettui maanpakoon. Hän oli ainoa Nagyn hallituksen ministeri, joka sattui olemaan ulkomailla kansannousun kukistamisen aikaan. Kéthly matkusti Yhdysvaltojen New Yorkiin esiintyäkseen Unkarin tilanteen takia pidetyssä nyleiskokouksessa. Hän ei päässyt puhumaan yleiskokouksessa, mutta YK:n pääsihteeri Dag Hammarskjöld otti hänet yksityisesti vastaan.
Elämäkerta > Kansannousun jälkeen

Kéthly ja muut Unkarista pakoon lähteneet poliitikot muodostivat sittemmin Ranskan Strasbourgissa Unkarin vallankumouksellinen neuvoston, jonka puheenjohtajaksi Kéthly valittiin tammikuussa 1957. Hän asettui maanpaossa Brysseliin, jossa hän oli Népszava-lehden päätoimittaja vuodesta 1957 vuoteen 1963. Lehteä julkaistiin Lontoossa. Vuosina 1970–1973 hän toimitti Szociáldemokrata Szemle -lehteä. Lehtien ohella Kéthly toimi Unkarin edustajana Vapaiden ammattiyhdistysten kansainvälisessä liitossa, Unkarin sosiaalidemokraattisen puolueen johdossa sekä Sosialistisen internationaalin jäsenenä. Unkarin korkein oikeus päätti vuonna 1962 kumota Kéthlyn vuoden 1954 oikeudenkäynnin tuomiot. Hänelle annettiin kuitenkin neljän vuoden vankeustuomio valtion vastaisesta toiminnasta liittyen vuoden 1956 tapahtumiin.
Kéthly kuoli edelleen maanpaossa Blankenbergessa Belgiassa 7. syyskuuta 1976.
Muistaminen

Kéthlyn tuhkat tuotiin takaisin Unkariin lokakuussa 1990 ja haudattiin Budapestiin paikalle, jonne haudattiin monia kansannousun uhreja. Korkein oikeus rehabilitoi Kéthlyn ja kumosi hänen vuoden 1962 tuomionsa vuonna 1994.
Márta Mészáros on ohjannut Kéthlystä kertovan elokuvan Utolsó jelentés Annáról (”Viimeinen raportti Annasta”, 2009).
Muistomerkki Anna Kéthlyn aukiolla Budapestissa.
Hautapaikka.
Tyyppälä

| Tyyppälä |
| --- | --- |
Kaupunki:  Jyväskylä
Suuralue:  Lohikoski-Seppälänkangas
Kaupunginosa nro:  48
Tyyppälä on Jyväskylän 48. kaupunginosa. Kaupunginosa muodostettiin vuoden 2009 alussa, sitä ennen alue kuului Jyväskylän maalaiskuntaan.
Jyväskylän kaupunginosat suuralueittain
| --- | --- |
01 Kantakaupunki: 1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja: 7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas: 13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo: 15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala: 22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi: 18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki (Köhniöntaus)
07 Keljo: 10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila: 16. Halssila  (Aittorinne; Kivistö; Tuohimutka)
09 Säynätsalo: 31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä: 58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola: 41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä: 65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka: 38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti: 80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Boo

| Boo |
| --- | --- |
 Boon kirkko.
 Boo
 Koordinaatit: 59°19′16″N, 18°14′41″E 
Valtio:   Ruotsi
Lääni:  Tukholman lääni
Maakunta:  Uplanti
Kunta:  Nackan kunta
Pinta-ala:  
 – Maa:  16,26 km²
Väkiluku:  24 052
 – Väestötiheys:  1 479,2 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Boo on taajama ja entinen kunta nykyisessä Nackan kunnassa Keski-Ruotsissa. Boo kuuluu Tukholman lääniin ja Uplannin historialliseen maakuntaan. Boo sijaitsee entisen Nackan kaupungin ja Gustavsbergin välisellä alueella Nackan kunnan itäosassa. Boon taajamassa oli vuoden 2010 lopussa 24 052 asukasta. Boo on Ruotsin suurin taajama, joka ei ole minkään kunnan keskustaajama.
Boon kunta säilytti entiset rajansa vuoden 1952 kuntauudistuksessa, mutta vuoden 1971 kuntauudistuksessa siitä tuli osa nykyistä Nackan kuntaa. Boo muodostaa edelleen oman seurakunnan. Entisen Boon kunnan alueella sijaitsevat Boon taajaman lisäksi myös Kilin ja Kummelnäsin taajamat.
Väestönkehitys

| Boon taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 5 510 | 5 510 |
| 1965 | 1965 |    | 6 462 | 6 462 |
| 1970 | 1970 |    | 11 934 | 11 934 |
| 1975 | 1975 |    | 13 786 | 13 786 |
| 1980 | 1980 |    | 14 988 | 14 988 |
| 1990 | 1990 |    | 17 781 | 17 781 |
| 1995 | 1995 |    | 18 874 | 18 874 |
| 2000 | 2000 |    | 20 404 | 20 404 |
| 2005 | 2005 |    | 21 776 | 21 776 |
| 2010 | 2010 |    | 24 052 | 24 052 |
Lähde: Statistiska centralbyrån (SCB). Boon nimenä oli aiemmin Björknäs.
Aiheesta muualla

Wikimedia Commonsissa on kuvia tai muita tiedostoja aiheesta .
Grzegorz Fitelberg

Grzegorz Fitelberg
Grzegorz Fitelberg (18. lokakuuta 1879 Daugavpils – 10. kesäkuuta 1953 Katowice) oli puolalainen säveltäjä, kapellimestari ja viulisti.
Fitelberg opiskeli vuosina 1891–1896 Varsovassa Zygmunt Noskowskin ja viulunsoittoa Stanisław Barcewiczin johdolla. Hän aloitti uransa viulistina pian valmistumisensa jälkeen. Fitelberg työskenteli Varsovan suurteatterin orkesterissa vuoteen 1904 saakka ja oli vuodesta 1901 myös Varsovan filharmonisen orkesterin konserttimestari. Hän sai vuonna 1898 Paderewski-säveltäjäkilpailussa ensipalkinnon a-mollisonaatistaan viululle ja pianolle (op. 2, 1894). Lisäksi hän sai vuonna 1901 M. Zamoyski -kilpailussa ensipalkinnon f-mollissa sävelletystä pianotriostaan (op. 10). Fitelberg teki kaudella 1904–1905 kaudella debyyttinsä kapellimestarina Varsovan filharmonisessa orkesterissa.
Fitelberg perusti vuonna 1905 Karol Szymanowskin, Ludomir Różyckin ja Apolinary Szeluton kanssa Nuori Puola -säveltäjäryhmän ja aikansa musiikkia edistäneen, Władysław Lubomirskin rahoittaman Spółka Nakładowa Młodych Kompozytorów Polskich -seuran. Fitelberg jatkoi Varsovan filharmonisen orkesterin johtamista vuosina 1908–1911 ja oli sitten kapellimestarina Wienin Hofoperissa kaudella 1912–1913. Vuosina 1914–1921 hän oli Venäjällä, jossa hän johti muun muassa Mariinski-teatterin orkesteria. Vuosina 1921–1924 hän johti Sergei Djagilevin kiertävän Ballets russes -seurueen esityksiä eri maissa. Vuosina 1923–1934 Fitelberg johti taas Varsovan filharmonista orkesteria sen pääkapellimestarina. Hän työskenteli Varsovassa myös konservatorion luennoitsijana. Vuonna 1934 Fitelberg perusti Puolan kansallisen radiosinfoniaorkesterin, jota hän johti vuoteen 1939. Hän sai vuonna 1937 orkesterin kanssa kultamitalin maailmannäyttelyssä Pariisissa.
Toisen maailmansodan sytyttyä Fitelberg muutti Pariisiin. Vuosina 1940–1941 hän työskenteli kapellimestarina Teatro Colónissa Argentiinassa. Vuosina 1942–1945 hän oli Yhdysvalloissa, ja vuonna 1946 hän palasi Eurooppaan. Fitelberg sai vuonna 1947 nimityksen Puolan kansallisen radiosinfoniaorkesterin johtajaksi Katowicessa. Hän toimi vuosina 1950–1951 myös opetustehtävissä Katowicen valtiollisessa musiikkikorkeakoulussa. Fitelberg sai urallaan monia palkintoja ja tunnustuksia, kuten Jälleensyntyneen Puolan ritarikunnan komentajan ristin (1947). Hänen mukaansa nimettyä kansainvälistä orkesterinjohtokilpailua alettiin pitää Katowicessa vuonna 1980.
Fitelbergin tuotantoon kuuluu muun muassa sinfonista musiikkia, kamarimusiikkia ja yksinlauluja.
Gustav Sandgren

| Gustav Sandgren |
| --- | --- |
 Gustav Sandgren
Henkilötiedot
Syntynyt: 20. elokuuta 1904 Västra Stenby, Ruotsi
Kuollut: 11. elokuuta 1983 (78 vuotta) Tukholma, Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Gustav Sandgren, myös Gabriel Linde, (20. elokuuta 1904 Västra Stenby, Ruotsi – 11. elokuuta 1983 Tukholma, Ruotsi) oli ruotsalainen kirjailija ja kääntäjä. Hän kuului Fem unga -ryhmään, jonka antologiassa vuonna 1929 hän julkaisi ensimmäisen tekstinsä. Hänelle oli siinä ominaista lawrencelainen vaistomystiikka, jopa anarkismi. Hän kirjoitti myös lastenkirjoja.
Suomennetut teokset

Tuntematon vaara (Den okända faran), Otava 1936
Kaisa Tilkkutasku (Kajsa Rutlapp); suom. Terttu Liukko, Jyväskylä: Gummerus 1956 Lasten kirjava kirjasto 1
Viisaat viiksiniekat: Jaum-kissan ja hänen hauskan toverinsa seikkailuja (Katten Jaum); suom. Terttu Liukko, Jyväskylä: Gummerus 1957 Lasten kirjava kirjasto 3 – nimellä: Janne-kissa, Gummerus 1967
Juonikas joulupila: Jaum-kissan ja hänen hauskan toverinsa uusia seikkailuja (Katten Jaums besvärliga jul); suom. R. Terhomaa, Jyväskylä: Gummerus 1960 Lasten kirjava kirjasto 7 – nimellä: Janne-kissan joulu, Gummerus 1967
Janne-kissa maailmalla (Katten Jaums underbara resa); suom. Terttu Liukko, Jyväskylä: Gummerus 1967
Malla tapaa Nalle Punakuonon, kokoelmassa Satumaailma 6, Otava 1965
Nisse hämähäkkien luona, kokoelmassa Aarteiden kirja 5, WSOY 1957
Aiheesta muualla

Kuvia tai muita tiedostoja aiheesta Gustav Sandgren Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Saksa  Yhdysvallat  Ruotsi  Japani  Tšekki  Alankomaat  Puola 
Tieteilijät:  CiNii 
Taiteenala:  KulturNav 
Muut:  IdRef
Dan Burn

Dan Burn vuonna 2013.
Daniel Johnson ”Dan” Burn (s. 9. toukokuuta 1992 Blyth) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Newcastle Unitedia. Hän on pituudeltaan 201 senttimetriä.
Burn aloitti liigauransa Darlingtonin joukkueessa Englannin kakkosliigassa kaudella 2009–2010. Hän pelasi Fulhamin joukkueessa yhdeksän valioliigaottelua kaudella 2013–2014. Hän on edustanut myös Yeovil Townia, Birmingham Cityä ja Wigan Athleticia, ja kesällä 2018 hän siirtyi Brighton & Hove Albioniin mutta pelasi vielä syksyn 2018 lainalla Wiganissa. Kevätkaudella 2019 hän pääsi pelaamaan Brightonissa vain kolmessa FA Cupin ottelussa. Kaudella 2019–2020 hän kuului Brightonin vakiokokoonpanoon ja pelasi 34 valioliigaottelua, joista 31 ottelussa täydet minuutit. Kaudella 2020–2021 hän pelasi 27 valioliigaottelua, joista 20 ottelussa täyden ajan. Hän teki toukokuussa 2021 kotiottelussa Manchester Cityä vastaan 3–2-voittomaalin. Kaudella 2021–2022 hän pelasi Brightonissa 13 valioliigaottelua ja teki maalin tammikuun alussa Evertonia vastaan. Tammikuun lopussa hän siirtyi Newcastle Unitediin, jossa hän pelasi loppukauden aikana 16 valioliigaottelua ja niissä kaikissa täydet minuutit. Kaudella 2022–2023 hän pelasi Newcastlen kaikissa 38 valioliigaottelussa, joista 28:ssa täyden ajan. Hän teki toukokuussa maalin vanhaa seuraansa Brightonia vastaan. Kaudella 2023–2024 pelaamissaan 33 Valioliigan ottelussa hän onnistui maalinteossa syyskuussa Sheffield Unitedia ja joulukuussa Fulhamia vastaan. Mestarien liigassa hän pelasi neljä ottelua ja teki maalin Paris Saint-Germainia vastaan.
Burn on pelannut toiseksi korkeimmalla sarjatasolla mestaruussarjassa 132 ottelua ja tehnyt niissä kaksi maalia.
Maskun Palloseura

| MaPS |
| --- | --- |

Koko nimi:  Maskun Palloseura
Perustettu:  1988
Kaupunki:  Masku, Suomi
Kenttä:  Taponkedon kenttä
Sarja:  Kolmonen
Puheenjohtaja:  Janne Lehtonen 
Infobox OKNimi-testi OK: 
Maskun Palloseura (lyh. MaPS tai Masku) on maskulainen jalkapalloseura, joka on perustettu vuonna 1988. MaPS pelaa kotiottelunsa Taponkedon kentällä.lähde? Kaudella 2025 seuran edustusjoukkue pelaa Kolmosessa.
MaPS:n miesten edustusjoukkue on pelannut Suomen kolmanneksi korkeimmalla sarjatasolla Kakkosessa kausina 1999, 2003–2007 ja 2013–2015.
Tunnettuja MaPS:n kasvatteja ovat Riku Riski, Roope Riski, Kasper Hämäläinen ja Sami Sanevuori.
Suomen naisten jalkapallon maajoukkueen eli Helmareiden, päävalmentaja Marko Saloranta on aloittanut valmentajauransa MaPS:ssa pelaajavalmentajana.
Aiheesta muualla

Seuran sivusto
Ksylometatsoliini

| --- | --- |

Ksylometatsoliini
Systemaattinen (IUPAC) nimi
2-[(4-tert-butyyli-2,6-dimetyylifenyyli)metyyli]-4,5-dihydro-1H-imidatsoli
Tunnisteet
CAS-numero: 526-36-3
ATC-koodi: R01AA07
PubChem CID: 5709
DrugBank: DB06694
Kemialliset tiedot
Kaava: C18H24N2 
Moolimassa: 244,38 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 132 °C
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Intranasaalinen, oraalinen
Ksylometatsoliini on nenän limakalvon hoitoon käytettävä lääke, joka supistaa paikallisesti limakalvon verisuonia. Rakenteeltaan ksylometatsoliini on sympatomimeettisesti vaikuttava imidatsolijohdos. Lääkettä on saatavilla nenäsumutteena ja nenätippoina. Ksylometatsoliinia myydään kauppanimillä Nasolin, Naso-Ratiopharm ja Otrivin.
Vaikutusmekanismi

Ksylometatsoliini supistaa nenän limakalvon pieniä verisuonia, jolloin niistä pääsee tihkumaan vähemmän nestettä ulos, nenän tukkoisuus vähenee ja hengittäminen nenän kautta helpottuu. Ksylometatsoliini muistuttaa molekyylirakenteeltaan adrenaliinia, ja sitoutuu sen kanssa samoihin reseptoreihin eli α-adrenergisiin reseptoreihin. Vaikutus alkaa 5–10 minuutin kuluttua lääkkeen otosta ja kestää noin 6-8 tuntia.
Käyttö

Ksylometatsoliinia käytetään nenän tukkoisuuden vähentämiseen. Flunssan oireiden hoidon lisäksi sitä voi käyttää myös aero-otiitin eli lentämisen yhteydessä ilmenevän korvakivun ehkäisyyn ja hoitoon. Ksylometatsoliinia voi ostaa apteekista ilman lääkärin määräystä.
Sivuvaikutukset

Ksylometatsoliini aiheuttaa vain harvoissa tapauksissa haittavaikutuksia, joita ovat esimerkiksi nenän limakalvon kirvely ja kuivuminen, päänsärky ja pahoinvointi. Lääkettä ei suositella kuitenkaan käytettäväksi itsehoidossa aikuisilla yli 10 päivää eikä alle 10-vuotiailla lapsilla yli 5 päivää. Liian pitkän käytön jälkeen saattaa esiintyä käänteinen vaikutus, eli limakalvojen verisuonet turpoavat ja liman eritys lisääntyy entisestään. Ahdaskulmaglaukoomaa sairastavien henkilöiden ei tulisi käyttää ksylometatsoliinia. Ksylometatsoliinin käytössä on myös makuongelma; se maistuu erittäin pahalta, joten varsinkin pienten lasten voi olla vaikea käyttää nenätippoja tai nenäsumutetta nenän ja suun välisen yhteyden vuoksi (aine kulkeutuu nenästä suuhun ja voi aiheuttaa jopa yökkäystä pahan makunsa vuoksi).
Aiheesta muualla

PubChem: Xylometazoline (englanniksi)
KEGG: Xylometazoline (Arkistoitu – Internet Archive) (englanniksi)
Pooki

Pooki voi tarkoittaa seuraavia asioita:
pooki eli tunnusmajakka, merenkulun optinen apuväline
Radio Pooki, puolivaltakunnallinen radiokanava
PookiSanomat, ilmaisjakelulehti Pohjois-Pohjanmaalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pooki”, voi hakea sivunnimihaulla, laajalla sivunnimihaulla tai tekstihaulla.